

REPUBLIKA HRVATSKA

OSJEČKO-BARANJSKA ŽUPANIJA

OPĆINA ČEPIN

OPĆINSKI NAČELNIK

KLASA: 320-01/18-01/70

URBROJ: 2158/05-18-1

Čepin, 13. lipnja 2018.

Temeljem članka 3. točke 1. Odluke o kriterijima, uvjetima i načinu provođenja Plana korištenja sredstava ostvarenih od zakupa, zakupa za ribnjake, prodaje izravnom pogodbom i davanja na korištenje bez javnog poziva na području Općine Čepin („Službeni glasnik Općine Čepin“, broj 10/14., 11/14., 14/15. i 9/16.), članka 5. Programa potpora poljoprivredi na području Općine Čepin za razdoblje od 2016.-2020. godine („Službeni glasnik Općine Čepin“, broj 9/16. i 5/17.) i članka 46. Statuta Općine Čepin („Službeni glasnik Općine Čepin“, broj 5/18.- pročišćeni tekst), općinski načelnik, objavljuje

**JAVNI POZIV**

**za sufinanciranje ekološke proizvodnje na području Općine Čepin u 2018. godini**

1. **PREDMET JAVNOG POZIVA**

Sufinanciranje dijela troškova ekološke proizvodnje u 2018. godini obuhvaća:

1. nadzor i izdavanje godišnje Potvrdnice za ekološku proizvodnju,
2. ekološku proizvodnju voća, povrća ili ekološku proizvodnju u prijelaznom razdoblju na minimalnoj površini od 1 ha,
3. integriranu proizvodnju voća i povrća na minimalnoj površini od 1 ha.
4. **UVJETI ZA DODJELU SREDSTAVA**

Korisnici subvencije su OPG upisana u Upisnik poljoprivrednih gospodarstva koja imaju sjedište na području Općine Čepin, a bave se ekološkom ili integriranom proizvodnjom voća ili povrća.

Subvencije se dodjeljuju poljoprivrednim gospodarstvima prema sljedećim kriterijima:

- za ekološku i integriranu proizvodnju za ratarstvo 50% troškova stručnog nadzora i troškova izdavanja godišnje Potvrdnice, a najviše do 3.000,00 kn po podnosiocu zahtjeva,

- za ekološku i integriranu proizvodnju za voćarstvo i povrtlarstvo koja je propisno evidentirana na minimalnoj površini od 1 ha 50 % troškova stručnog nadzora i troškova izdavanja godišnje Potvrdnice, a maksimalno do 3.000,00 kn po podnosiocu zahtjeva.

1. **ROK ZA PODNOŠENJE ZAHTJEVA**

Zahtjevi se po objavljenom javnom pozivu mogu podnositi najkasnije **do 30. studenog 2018. godine ili do utroška sredstava**, a rješavaju se prema redoslijedu prijavljivanja.

1. **DOKAZI O ISPUNJAVANJU UVJETA**
2. Presliku Rješenja o upisu u Upisnik OPG-a,
3. Presliku Rješenja o upisu u Upisnik proizvođača u ekološkoj proizvodnji poljoprivrednih proizvoda ili Upisnik u integriranoj proizvodnji,
4. Presliku identifikacijskog dokumenta (osobne iskaznice, zelene iskaznice),
5. Presliku prijave površina za tekuću godinu kod Agencije za plaćanje u poljoprivredi, ribarstvu i ruralnom razvoju- Listi B,
6. Ovjeru od Upravnog odjela za financije, knjigovodstvo i računovodstvo Općine Čepin da su podmirene obveze za zakup zemljišta, komunalni doprinos, komunalnu naknadu i druge naknade,
7. Presliku potvrdnice ovlaštene pravne osobe – ekološka proizvodnja (ili potvrde o ekološkoj proizvodnji u prijelaznom razdoblju),
8. Presliku računa ovlaštenog nadzornog tijela za izvršni stručni nadzor i proveden postupak potvrđivanja u ekološkoj proizvodnji (uplatnica – virman, bankovni izvod),
9. Izjavu pod materijalnom i kaznenom odgovornošću da u razdoblju od tri fiskalne godine nisu ostvarena prava na isplatu potpora de minimis. Ukoliko su prava ostvarena, izjavu pod materijalnom i kaznenom odgovornošću da su u razdoblju od tri fiskalne godine ostvarena prava na isplatu potpora de minimis, ali da iznos potpore ne prelazi 15.000 EUR.

Nepotpuni zahtjevi neće se razmatrati, kao ni oni koji ne udovoljavaju svim uvjetima navedenim u točki 2. ovog Javnog poziva.

Općinski načelnik ima pravo radi lakšeg utvrđivanja kriterija zatražiti od podnositelja i drugu dokumentaciju.

Obrasci zahtjeva mogu se podići u Upravnom odjelu za gospodarstvo i komunalno – stambenu djelatnost i pisarnici Općine Čepin, te se isti s propisanom dokumentacijom u privitku predaju u pisarnicu Općine Čepin.

Sve informacije mogu se dobiti na telefon 031/381-232 ili na web stranici: [www.cepin.hr](http://www.cepin.hr)

OPĆINSKI NAČELNIK

Dražen Tonkovac